एक-एक स्टेप को बारीकी से मैच करता दिखा, यूजर्स ने कहा- पठान को चीन में भी रिलीज करना चाहिए
Chinese child danced on Shahrukh's songसोशल मीडिया पर चाइनीज बच्चे का डांस करते वीडियो वायरल हो रहा है। वीडियो में बच्चा शाहरुख
सोशल मीडिया पर चाइनीज बच्चे का डांस करते वीडियो वायरल हो रहा है। वीडियो में बच्चा शाहरुख खान की फिल्म मोहब्बतें के गाने 'आंखें खुली हो या हो बंद' पर डांस कर रहा है। इस वीडियो की खास बात ये है कि बच्चा गाने के हिसाब से स्टेप टू स्टेप डांस कर रहा है।
सोशल मीडिया पर वीडियो पूरी तरह वायरल हो गया है, लोग बच्चे के डांस की काफी तारीफ कर रहे हैं। लोगों का कहना है कि भाषा को समझे बिना सिर्फ म्यूजिक की धुन से बच्चा काफी शानदार डांस कर रहा है। यूजर्स का कहना है कि चाइना में भी अब इंडिया का इन्फ्लुएंस हो रहा है।
वीडियो देखने के बाद सोशल मीडिया यूजर्स के रिएक्शन्स देखिए..
'पठान को चीन में भी रिलीज कर दो, फिल्म बॉक्स ऑफिस पर आग लगा देगी।'
'मुझे ये देखने बाद विश्वास नहीं हो रहा, बच्चा एक-एक बीट मैच कर रहा है। मुझे बच्चे को देख कर बहुत प्यार आ रहा है।'
'अगर किसी को ये लग रहा है कि एक चाइनीज लड़का इंडियन गाने पर कैसे डांस कर सकता है तो सच्चाई ये है कि ये गाना चीन में काफी फेमस है। वहां पर इस गाने को डब भी किया गया है।'
'ये क्या चाइनीज डिश में इंडियन मसाले का कमाल..।'
'मैं इस बच्चे से मिलना चाहती हूं, कोई इसे इंडिया लेकर आओ।'
बच्चे ने खुद के इंस्टाग्राम अकाउंट से शेयर किया वीडियो
इस बच्चे का खुद का एक इंस्टाग्राम अकाउंट भी है। उसने कई सारे वीडियोज शेयर किए हैं लेकिन ये वीडियो इंडिया में वायरल हो गया है। हालांकि इस बच्चे ने 4 फरवरी को ही ये वीडियो शेयर किया है लेकिन ये वीडियो अब तमाम सोशल मीडिया साइट्स पर वायरल हो गया है।
चीन में बॉलीवुड फिल्मों की काफी पॉपुलैरिटी है
चीन में बॉलीवुड गानों की लोकप्रियता पर हैरानी नहीं होनी चाहिए क्योंकि वहां पर भी हिंदी फिल्मों और गानों को काफी पसंद किया जाता है। दंगल, सीक्रेट सुपरस्टार और बजरंगी भाईजान जैसी फिल्मों ने चाइना के बॉक्स ऑफिस पर रिकॉर्डतोड़ कमाई की थी। अकेले दंगल ने रिकॉर्ड 1400 करोड़ की कमाई कर इतिहास रच दिया था।
सेक्रेट सुपरस्टार ने भी 800 करोड़ से ज्यादा कमाई की थी। दिलचस्प बात ये है कि सीक्रेट सुपरस्टार इंडियन बॉक्स ऑफिस पर कुछ खास कमाल नहीं दिखा पाई थी, लेकिन जब ये फिल्म चीन में रिलीज हुई तो इसने कमाई के सारे रिकॉर्ड्स को ध्वस्त कर दिया।
